14. ΝΟΜΟΘΕΤ. ΔΙΑΤΑΓΜΑ υπ’ αριθ. 1219 της 29/29 Ιουλ. 1972 (ΦΕΚ Α΄ 133) Περί ιδρύσεως Β΄ τακτικής έδρας της Θεωρητικής Φυσικής παρά τη Φυσικομαθηματική Σχολή του Πανεπιστημίου Αθηνών. Άρθρ.1.-1.Παρά τη Φυσικομαθηματική Σχολή του Πανεπιστημίου Αθηνών ιδρύεται Β΄ τακτική έδρα της Θεωρητικής Φυσικής. 2.Κατά την πρώτην εφαρμογήν του παρόντος η κατά την προηγουμένην παράγραφον έδρα δύναται να πληρωθή, κατά παρέκκλισιν των κειμένων διατάξεων, εξ επόψεως γενικών και ειδικών προσόντων, δια διορισμού ως τακτικού καθηγητού, επιστήμονος διεθνούς κύρους, κεκτημένου διδακτορικόν δίπλωμα αλλοδαπού Πανεπιστημίου και ειδικήν επιστημονικήν κατάρτισιν περί τα θέματα της Φυσικής.  3.Ο διορισμός ούτος ενεργείται δι’ αποφάσεως του Υπουργικού Συμβουλίου, δημοσιευομένης εις την Εφημερίδα της Κυβερνήσεως, εκδιδομένης προτάσει του Υπουργού Εθνικής Παιδείας και Θρησκευμάτων μετά γνώμην της οικείας Σχολής, υποβαλλομένην εντός δεκαημέρου προθεσμίας από της προσκλήσεως προς τούτο υπό του Υπουργού, άνευ τηρήσεως ετέρας τινός διαδικασίας. Παρερχομένης απράκτου της 10ημέρου προθεσμίας η πρότασις του Υπουργού υποβάλλεται και άνευ γνώμης της Σχολής.  Άρθρ.2.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως.  Δια του Π.Δ. 477 της 28 Ιουν./10 Ιουλ. 1976 (ΦΕΚ Α΄ 173) ως περιεχόμενον της ανωτέρω ιδρυθείσης έδρας, ωρίσθη η θεωρία της στερεάς καταστάσεως.  